

**Кішіқұм ауылдық округінің кейбір елді мекендерінің көшелерін қайта атау туралы**

Ақтөбе облысы Шалқар ауданы Кішіқұм ауылдық округі әкімінің 2021 жылғы 5 сәуірдегі № 7 шешімі. Ақтөбе облысының Әділет департаментінде 2021 жылғы 6 сәуірде № 8232 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14 бабының 4) тармақшасына сәйкес, тиісті аумақ халқының пікірін ескере отырып және Ақтөбе облысы әкімдігі жанындағы облыстық ономастика комиссиясының 2020 жылғы 22 қазандағы № 2 қорытындысы негізінде, Кішіқұм ауылдық округінің әкімі ШЕШІМ ҚАБЫЛДАДЫ:

      1. Кішіқұм ауылдық округіндегі келесі елді мекендердің көшелері қайта аталсын:

      1) Қарашоқат стансасында:

      "Достық" көшесін "Спандияр Көбеев" көшесіне,

      "Теміржолшылар" көшесін "Атақоныс" көшесіне;

      2) Шоқысу стансасында:

      "Теміржолшылар" көшесін "Жерұйық" көшесіне,

      "Сарбұлақ" көшесін "Құлагер" көшесіне,

      "Толағай" көшесін "Сарыжайлау" көшесіне.

      2. "Ақтөбе облысы Шалқар ауданы Кішіқұм ауылдық округі әкімінің аппараты" мемлекеттік мекемесі заңнамада белгіленген тәртіппен:

      1) осы шешімді Ақтөбе облысының Әділет департаментінде мемлекеттік тіркеуді;

      2) осы шешімді оны ресми жариялағаннан кейін Шалқар ауданы әкімдігінің интернет-ресурсында орналастыруды қамтамасыз етсін.

      3. Осы шешімнің орындалуын бақылауды өзіме қалдырамын.

      4. Осы шешім оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Кішіқұм ауылдық округінің әкімі* | *К. Казбеков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК